3 หุ้นกระดี่ได้น้ำ..!
กลายเป็น 3 หุ้นที่ตื่นน้ำท่วมไปแล้ว !! กรณีบริษัท สยามโกลบอลเฮ้าส์ จำกัด (มหาชน) หรือ GLOBAL, บริษัท ดูโฮม จำกัด (มหาชน) หรือ DOHOME และบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ที่ช่วงสัปดาห์ก่อนออกอาการเริงร่าเหมือนปลากระดี่ได้น้ำ..
9 ก.ย. 2562

สำนักข่าวรัชดา
กลายเป็น 3 หุ้นที่ตื่นน้ำท่วมไปแล้ว !! กรณีบริษัท สยามโกลบอลเฮ้าส์ จำกัด (มหาชน) หรือ GLOBAL, บริษัท ดูโฮม จำกัด (มหาชน) หรือ DOHOME และบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ที่ช่วงสัปดาห์ก่อนออกอาการเริงร่าเหมือนปลากระดี่ได้น้ำ..
หุ้นทั้ง 3 ตัวปรับขึ้นแรงโดย No สน…No แคร์ปัจจัยพื้นฐาน
เพราะถูกเก็งกันว่า จะได้ประโยชน์จากการซ่อมแซมบ้านหลังน้ำท่วมไปเต็ม ๆ !!
แต่…เป็นการเก็งกำไรระยะสั้น คล้ายกรณีหุ้นนิคมอุตสาหกรรม ที่ถูกเก็งกำไรจากอีอีซี ทั้งที่โครงการยังไปไม่ถึงไหนเลย
จะว่าไปก็ไม่รู้ว่า หุ้นทั้ง 3 ตัวจะได้ประโยชน์จริงหรือไม่ ??
กรณีที่ได้ประโยชน์จริง ก็อาจจะได้ไม่มากเท่ากับราคาหุ้นที่วิ่งไปไกลมากแล้ว…
เพราะอย่าลืมว่า น้ำท่วมครั้งนี้ ไม่ได้ท่วมเฉพาะบ้านเรือน
แต่…สวน ไร่นา ซึ่งอีก 1-2 เดือนข้างหน้าจะสามารถเก็บเกี่ยวผลผลิตได้ ก็ถูกน้ำท่วมด้วยเช่นกัน
นั่นเท่ากับว่า จะทำให้กำลังซื้อหดหาย !!
เพราะเมื่อแหล่งทำกินถูกน้ำท่วมไปหมดแล้ว คนจะเอาเงินที่ไหนไปซื้อของซ่อมแซมบ้าน (จริงมั้ย ??)
หุ้นทั้ง 3 ตัว จึงอาจไม่ได้ประโยชน์จากน้ำท่วมมากนักอย่างที่เก็งกำไรกัน
นี่เป็นอีกมุมที่หลายคนอาจลืมคิดไป…
สุดท้ายจึงต้องกลับไปดูกันที่ปัจจัยพื้นฐานของหุ้นแต่ละตัว
ถ้าวัดกันที่งบไตรมาส 2/62 ถือว่าแต่ละบริษัททำผลงานได้ไม่เลว…
เริ่มที่ GLOBAL รายได้จากการขายเพิ่มขึ้น 15.74% อยู่ที่ 7,379 ล้านบาท ส่วนกำไรสุทธิลดลงเล็กน้อย 8% อยู่ที่ 525 ล้านบาท
ฟาก DOHOME มีรายได้จากการขาย 4,443 ล้านบาท ลดลง 3.8% แต่กำไรสุทธิเพิ่มขึ้นถึง 76.9% แตะที่ระดับ 192 ล้านบาท
ด้าน HMPRO มีรายได้จากการขาย 16,427 ล้านบาท เพิ่มขึ้น 6.36% และฟาดกำไรสุทธิไป 1,527 ล้านบาท เพิ่มขึ้น 16.31%
ส่วนใครจะได้ประโยชน์จากน้ำท่วมครั้งนี้มากน้อยแค่ไหน ??
ต้องรอลุ้นจากงบไตรมาส 3/62…
แต่ที่น่าหวั่นใจ เห็นจะเป็นราคาหุ้นที่วิ่งไปไกลนี่แหละ !!
เกรงว่าสุดท้ายแล้วจะเข้าตำรา..สูงสุดคืนสู่สามัญ !! อย่างไม่ทันรู้เนื้อรู้ตัว
ซึ่งหากใครเผลอเข้าไปเก็บหุ้นตอนนี้แล้วออกไม่ทัน มีหวังค้างเติ่งอยู่บนดอยแน่ ๆ !!
ยังไงก็ระวัง “สำลักน้ำ” ไว้บ้างนะ.เดี๋ยวจะหาว่าไม่เตือน
…อิ อิ อิ…